Studiet eo bet al levr-se gant ur chlasad trede deus ar skolaj Brizeux, e-pad kentelioù istor. Deuet eo Angele Jacq div wech er skolaj : kontet he deus he brezel dar skolajidi. Hag un nebeud deizioù zo, int aet holl asambles dober tro Kemper evit dizoloeiñ al lechioù deskrivet el levr.      Setu aze ar Chomandantur kozh eme ar vaouez. Emañ ar strollad e straed Laennec. Ret e oa deomp dont amañ evit kaout an aotre da dremen ha distremen. Erruet dirak an iliz-veur e kont Angele penaos he doa gwelet un den o pignat war an tour evit lakaat banniel Bro-Chall e penn-uhelañ ar monumant.      Dirak an ti-post, eo dedennet ar skolajidi gant istor ar resistanted. Ne vez ket kontet se er chlas, plijusoch eo peogwir e vez displeget deomp penaos o deus bevet an dud ar brezel eme Lucile, ur skolajiadez. Plijus eo ivez evit ar vaouez treuskas  ar soñjoù-se e brezhoneg. Kuzhet eo bet ar pezh o deus graet ar Vretoned e-pad ar brezel, choant o deus bet raskañ hor istor.    Ranngalonus eo bet an emgavioù etre ar re yaouank hag Angele. Hag ouzhpenn-se e klot gant program an trede klas. Traoù o do ar skolajidi da skrivañ pa vo tremenet ar breved ganto.